ભાજપના કાઉન્સિલર જયદેવ પરમારને ડેન્ગ્યૂ હોવાના કારણે તેમને હોસ્પિટલમાં દાખલ કરવામાં આવ્યા હતા. તેમને વ્હિલચેરમાં સામાન્ય સભામાં લવાયા હતા. સામાન્ય સભામાં કોંગ્રેસના સભ્યોએ જયદેવની તબિયત ખરાબ હોવાથી તેમને સહીઓ લઈને જવા દેવા રજૂઆત કરી હતી. કોંગ્રેસે આ મુદ્દે સભા ગજવ્યા બાદ જયદેવને અચાનક ઊલ્ટીઓ થવા માંડી હતી. મ્યુનિ. હેલ્થ ઓફિસર અને નર્સ સહિતનો સ્ટાફ તરત દોડી આવ્યો હતો અને જયદેવને સારવાર આપી હતી. બાદમાં તેમને સભાખંડની સામે આવેલી ડેપ્યુટી મેયરની ચેમ્બરમાં લઈ જવાયા હતા અને મતદાન સમયે લવાયા હતા.